Hemelbesem aangestel as OnseTV se nuwe kanaalhoof! – Pieter Cloete
Home/Afrikaanse flieks en Teater/Hemelbesem aangestel as OnseTV se nuwe kanaalhoof!
Hemelbesem aangestel as OnseTV se nuwe kanaalhoof!
nseTV, kanaal 462 op die StarSat dekodeerder wie se eerste uitsending op 29 September 2017 afgeskop het verheug om aan te kondig dat Simon Witbooi, of beter bekend as Hemelbesem, pas aangestel is as kanaalhoof vir hierdie kanaal.
Juis omdat Simon 'n uitstekende verteenwoordiger is van Afrikaanse kuns en kultuur, en hy al diep spore in die musiek-, televisie- en literatuurwêreld getrap het, was dit vir ons duidelik dat hy beslis die beste kandidaat vir hierdie pos is. Bevordering van sy gemeenskappe ten opsigte van kuns, kultuur, geskiedenis, erfenis asook sosiale aspekte lê vir hom baie na aan die hart, en dis wat hierdie vennootskap so spesiaal maak, want dis wat OnseTv graag aan sy kykers wil bied.